b'\n_START_ARTICLE_\nSergej Fjodorovi\xc4\x8d \xc5\xbdeltuhin\n_START_SECTION_\n\xc5\xbdivljenje\n_START_PARAGRAPH_\n16. novembra 1784 je vstopil v Izmailovski polk in bil leta 1797 povi\xc5\xa1an v zastavnika ter 1. aprila 1804 v polkovnika. V letih 1805 in 1806-07 se je bojeval proti Francozom ter v letih 1808-11 proti Turkom. 22. septembra 1808 je bil imenovan za poveljnika Sibirskega grenadirskega polka ter 2. julija 1809 za poveljnika Penza\xc5\xa1kega mu\xc5\xa1ketirskega polka; slednji je bil 19. oktobra 1810 preoblikovan v 45. lovski polk)._NEWLINE_28. septembra 1810 je bil povi\xc5\xa1an v generalmajorja. Udele\xc5\xbeil se je bitke za Leipzig in za Hamburg. 2. februarja 1819 je postal poveljnik 13. pehotne divizije. 12. decembra 1824 je bil povi\xc5\xa1an v generalporo\xc4\x8dnika._NEWLINE_1. januarja 1827 je postal poveljnik 18. pehotne divizije, nato pa je postal poveljnik za\xc4\x8dasne divizije 4. pehotnega korpusa ter zatem \xc5\xa1e 12. pehotne divizije. 20. aprila 1829 je bil imenovan za poveljnika rezervne pehote 2. armade._NEWLINE_11. decembra 1829 je bil razre\xc5\xa1en vseh polo\xc5\xbeajev in dan na razpolago vojski.'